title: لكونفيديرالية د كورة ف آسيا
text: لكونفيديرالية د كورة ف آسيا (بالنݣليزية: Asian Football Confederation، بلعربية: الاتحاد الآسيوي لكرة القدم) أولّا AFC هي وحدة من بين ستة ديال لمنضامات اللي داخلين تحت الرياسة د لفيفا ف آسيا و ؤسطراليا. هاد لكونفيديرالية داخل فيها 47 دولة واللي لأغلبية ديالهوم فآسيا. ؤسطراليا، واخا كاينة فلقارة د أوقيانوسيا، دخلو لهاد لكونفيديرالية ف 2006. تأسسات هاد لكونفيديرالية نهار 7 ماي 1954 ف لفيليپين، وهي تاني أقدم كونفيديرالية د كورة فلعالام. ليوما لمقر ديالها كاين فلعاصيمة ديال ماليزيا، وكايترأسو لبحرايني سلمان بن براهيم آل خليفة. الدول اللي أسسات هاد لكونفيديرالية هي أفغانستان، بورما، طايوان، هونݣ كونݣ، إيران، لهند، إسرائيل، أندونيسيا، الجاپون، كوريا لجنوبية، پاكيستان، لفيليپين، سنغافورة و ڤييطنام لجانوبية.